Perustulo puhuttaa eikä syyttä, sillä se muuttaisi perusturvaa olennaisesti. Suuri positiivinen muutos tulisi mikroyrittäjien tuloihin.

Yleensä puhutaan nuorten ja pätkätyöläisten asemasta ja byrokratian vähentämisestä, mutta vähemmän maa- ja puutarhataloudessa toimivien yritysten tulonmuutoksesta.

Perustulo tarkoittaa sitä, että jokaiselle työikäiselle maksettaisiin 560 euroa kuussa. Eläkeläisille sitä ei maksettaisi, mutta yrittäjille kyllä. Byrokraattisen perusturvan nykyinen rahamäärä ja hyvätuloisten verotuksessa perittävä vero riittäisivät perustulon rahoittamiseen.

Maataloudessa suurimpia hyötyjiä olisivat päätoimiset kotieläintilat, jossa yrittäjät elävät pankkien ja hankintaketjujen torppareina. Samalla tavalla hyötyjiä olisivat puutarha- ja luomu-viljelijät, metsätilalliset sekä kaikki mikroyrittäjät

Kokeilua tarvitaan, jotta voidaan arvioida myös perustulon välilliset hyödyt. Perustulon kokeilut pitää aloittaa myös maaseudulla, jonne uudet biotalouden ja kiertotalouden yritykset syntyvät.

Perustulo olisi merkittävä riskien tasoittaja ja siten kannuste niille, joilla on jo yritys tai idea ja osaamista toiminnan kehittämiseen. Heitä maaseutu ja biotalous nyt tarvitsevat.

Seuraavan hallituksen tärkeimpiä tehtäviä on käynnistää perustulokokeilut koko maassa, jotta päätökset perustuloon siirtymisestä perustuisi tietoon eikä teoreettisiin laskelmiin.



